15. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. ΦΙ-2657 της 28 Ιουλ./6 Αυγ. 1992 (ΦΕΚ Β΄ 514) Τήρηση Μητρώων Καταναλωτών. Έχοντας υπόψη: 1.Τον Νόμ. 1588/85 «Κυβέρνηση και Κυβερνητικά Όργανα». 2.Το Π.Δ. 397/88 «Οργανισμός του Υπουργείου Εμπορίου», όπως τροποποιήθηκε μεταγενέστερα. 3.Τον Νόμ. 1961/91 «Για την προστασία του Καταναλωτή και άλλες διατάξεις» όπως τροποποιήθηκε μεταγενέστερα. 4.Την ανάγκη επακριβούς καθορισμού της διαδικασίας αναγνώρισης ενώσεων προσώπων ως Ενώσεων καταναλωτών κατά την έννοια του άρθρ. 35 του Νόμ. 1961/91 και τον τρόπο τήρησης των σχετικών μητρώων κατά την έννοια του άρθρ. 36 του ίδιου νόμου, αποφασίζουμε: Άρθρ.1.-1.Τα προβλεπόμενα στο άρθρ. 36 παρ. 1 του Νόμ. 1961/91 μητρώα ενώσεων καταναλωτών κατά Νομαρχίες τηρούνται από τις Νομαρχιακές Δ/νσεις ή Τμήματα Εμπορίου. 11.Δ.ε.12 Προστασία ελεύθερου ανταγωνισμού Προστασία ελεύθερου ανταγωνισμού 11.Δ.ε.13-15 2.Το συγκεντρωτικό μητρώο, που προβλέπεται στο άρθρ. 36 παρ. 2 του Νόμ. 1961/91, τηρείται από τη Δ/νση Τεχν. Ελέγχου-Προστ. Κατ/τη της Κεντρικής Υπηρεσίας του Υπουργείου Εμπορίου. 3.Τα βιβλία των μητρώων ενώσεων καταναλωτών αριθμούνται και σφραγίζονται ανά φύλλο και γίνεται πράξη θεώρησης στην τελευταία σελίδα από τον Νομάρχη. Το συγκεντρωτικό μητρώο καταναλωτών αριθμίζεται και σφραγίζεται επίσης ανά φύλλο και την πράξη θεώρησης υπογράφει ο Γενικός Γραμματέας του Υπουργείου Εμπορίου. Στη θεώρηση αναφέρεται ο αριθμός των σελίδων, ο προορισμός του βιβλίου και η ημερομηνία θεώρησης. 4.Οι υπηρεσίες τήρησης των βιβλίων ευθύνονται για την καλή τήρηση των βιβλίων. Άρθρ.2.-1.Για την αναγνώριση ένωσης προσώπων ως ένωσης καταναλωτών, κατά την έννοια του άρθρ. 35 του Νόμ. 1961/91, η ενδιαφερόμενη ένωση υποβάλλει στην αρμόδια Δ/νση ή τμήμα Εμπορίου της Νομαρχίας αίτηση εγγραφής στα μητρώα συνοδευόμενη από: α)ένα πρωτότυπο της ιδρυτικής πράξης της ένωσης ή επικυρωμένο αντίγραφο του καταστατικού της που εγκρίθηκε από το Πρωτοδικείο, β)υπεύθυνες δηλώσεις του άρθρ. 8 του Νόμ. 1599/86 θεωρημένες για το γνήσιο της υπογραφής σχετικά με τον αριθμό μελών που απαιτούνται από το άρθρ. 35 του Νόμ. 1961/91, γ)κάθε άλλο στοιχείο που θα της ζητηθεί. 2.Τα ανωτέρω διαβιβάζονται μέσα σε 10 εργάσιμες ημέρες στη Δ/νση Τεχν. Ελέγχου-Προστ. Κατ/τη της Κεντρικής Υπηρεσίας του Υπουργείου Εμπορίου, η οποία εισηγείται σχετικά στον Υπουργό Εμπορίου. 3.Ο Υπουργός Εμπορίου αποφαίνεται επί της αίτησης. Η απόφαση κοινοποιείται στην αρμόδια νομαρχιακή Υπηρεσία, η οποία σε περίπτωση θετικής απόφασης, εκδίδει μέσα σε 5 εργάσιμες ημέρες σχετικό πιστοποιητικό εγγραφής στα μητρώα. Εάν η απόφαση είναι αρνητική κοινοποιείται, μέσα στην ίδια προθεσμία, στην ενδιαφερόμενη ένωση. Από την ημερομηνία έκδοσης του άνω πιστοποιητικού η ένωση αποκτά νομική προσωπικότητα ως ένωση καταναλωτών. 4.Η έκδοση του πιστοποιητικού και η ημερομηνία γνωστοποιείται στην Κεντρική Υπηρεσία μέσα σε 5 εργάσιμες ημέρες για την καταχώρησή της στο συγκεντρωτικό μητρώο καταναλωτών. Άρθρ.3.-Η παρούσα απόφαση δημοσιεύεται στην Εφημερίδα της Κυβερνήσεως και ισχύει από τη δημοσίευσή της. (Αντί για τη σελ.210,229(α) Σελ.210,229(β) Τεύχος 1408 Σελ. 37 